Noem My Skollie lokprent vrygestel – Roekeloos
Gepubliseer deurRoekeloos	 21/07/2016 26/07/2016 Los kommentaar op Noem My Skollie lokprent vrygestel
Suid-Afrikaanse gehore kan uitsien na die vrystelling van Daryne Joshua se regisseursdebuut, Noem My Skollie, wat landswyd op Vrydag 2 September 2016 uitgereik word.
Die film wat afspeel op die Kaapse Vlakte en in Pollsmoor-gevangenis is gebaseer op die lewe van draaiboekskrywer John W. Fredericks.
Noem My Skollie vertel die verhaal van vier tieners, AB (Austin Rose) en sy drie beste vriende Gimba (Ethan Patton), Gif (Joshua Vraagom) en Shorty (Valentino de Klerk) wat in die armmoedige bendewêreld van die Kaapse Vlakte grootword.
Afgesien van hulle omstandighede probeer die kinders die bendes vermy wat hulle daaglikse lewens infiltreer, maar wanneer AB deur 'n traumatiese ondervinding gaan, besluit hulle om 'n bende te stig om hulself te beskerm.
Die vier vriende, wat nou soos broers is, pleeg nie ernstige misdade nie, maar ten spyte daarvan hou die polisie hulle dop deur hul tienerjare en totdat hulle 'n groep gewilde jong mans word. Uituindelik word die ouer AB (Dann-Jacques Mouton) en Gimba (Gantane Kusch) gearresteer tydens 'n inbraak en word hulle tot twee jaar tronkstraf gevonnis.
Dit is hier, in die gewelddadige omgewing van die tronk, dat AB besluit om sy talent vir storievertel te gebruik om die geharde misdadigers te vermaak en sy status te verhoog, terwyl sy vriend, Gimba, 'n ander pad inslaan om sy veiligheid te waarborg.
Noem My Skollie is 'n grootskerm-rolprentervaring wat kykers sal meevoer na 'n wêreld op die Vlaktes wat nog nooit op so 'n outentieke manier uitgebeeld is nie.
Die rolprent is pragtig verfilm met fyn aandag tot detail, die gemoed van die 1960's en bied oortuigende vertolkings deur 'n n groep vereerde Suid-Afrikaanse akteurs en verfrissende nuwe talent.
Die film is deurlopend onderhoudend en vermaaklik en lewer 'n gewedlige sterk emosionele impak.
Noem My Skollie dra die temas van vriendskap, verraad, vergifnis, aanvaarding, die behoefte aan 'n beter lewe, hoop en liefde oor. Die titel van die film sinspeel op die ou gesegde dat 'n mens niemand op hulle voorkoms moet oordeel nie en bevorder die opvatting dat elkeen 'n talent het, selfs al is dit somtyds moeilik om te vind en is daar moontlik 'n prys daaraan gekoppel.
John W. Fredericks het sy skoolloopbaan in sy tienerjare vaarwel geroep en het baie jare van sy jeug in die tronk deurgebring. Maar, hy het in sy sestigs daarin geslaag om 'n uitstekende draaiboek van wêreldgehalte te skryf.
Die kragtige klankbaan is deur die internasionaal erkende Kaapse musikant Kyle Shepherd gekomponeer – Shepherd het die Standard Bank Jong Kunstenaar van die Jaar Toekenning in 2014 gewen.
Die rolverdeling bestaan ook uit, onder meer, Christian Bennett, Gershwin Mias, Oscar Peterson, Abdu Adams, Peter Butler, Charlton George, Jill Levenberg, Denise Newman, Sandi Schultz, Andre Roothman, Paul du Toit en Irshaad Ally asook n fantastiese vertoning deur die nuweling David Manuel wat die rol van die tronkbaas vertolk. Manuel was nog op parool toe die film gemaak is.
Gepubliseer deurRoekeloos 21/07/2016 26/07/2016 Gepubliseer inFlieks & TVSleutelwoorde: Abdu Adams, André Roothman, Austin Rose, Charlton George, Christian Bennett, Dann-Jacques Mouton, Daryne Joshua, David Manuel, David Max Brown, Denise Newman, Ethan Patton, Gantane Kusch, Gershwin Mias, Irshaad Ally, Jill Levenberg, John W Fredericks, Joshua Vraagom, Kyle Shepherd, Moshidi Motshegwa, Oscar Peterson, Paul du Toit, Peter Butler, Sandi Schultz, Tarryn Wyngaard, Valentino de Klerk